b'\n_START_ARTICLE_\nMetropolitas Inocentas\n_START_SECTION_\nBiografija\n_START_PARAGRAPH_\nGim\xc4\x97 1947\xc2\xa0m. spalio 9 d. Staraja Rusos mieste, Novgorodo srityje, tarnautoj\xc5\xb3 \xc5\xa1eimoje. Po vidurin\xc4\x97s mokyklos baigimo 1966 m., tarnavo tarybin\xc4\x97je kariuomen\xc4\x97je. 1969\xc2\xa0m. \xc4\xafstojo \xc4\xaf Maskvos valstybin\xc4\xaf tarptautini\xc5\xb3 santyki\xc5\xb3 institut\xc4\x85, po jo baigimo 1975\xc2\xa0m. dirbo \xc4\xafvairiose organizacijose._NEWLINE_1981\xc2\xa0m. gegu\xc5\xbe\xc4\x99 \xc4\xaf\xc5\xa1ventintas diakonu, rugpj\xc5\xabt\xc4\xaf\xc2\xa0\xe2\x80\x93 kunigu. Nuo 1981\xc2\xa0m. lapkri\xc4\x8dio tarnavo \xc5\xa0v. Mikalojaus ba\xc5\xbeny\xc4\x8dioje Michailovkos gyvenviet\xc4\x97je, Gele\xc5\xbeinkelie\xc4\x8di\xc5\xb3 rajone, Kursko srityje. Nuo 1982\xc2\xa0m. gegu\xc5\xbe\xc4\x97s iki 1985\xc2\xa0m. kovo dirbo Kursko vyskupijos kurijoje kanceliarijos ved\xc4\x97ju, v\xc4\x97liau vyskupijos kancleriu. 1985 m. per\xc4\x97jo \xc4\xaf Irkutsko vyskupij\xc4\x85, tarnavo \xc5\xa0v. Arkangelo Mykolo ba\xc5\xbeny\xc4\x8dioje Irkutske. Nuo 1985\xc2\xa0m. gruod\xc5\xbeio iki 1986\xc2\xa0m. vasario buvo Kristus Gimimo ba\xc5\xbeny\xc4\x8dios Chabarovske klebonu, tuo pat metu buvo ir Chabarovsko dekanato dekanu. Nuo 1988 m. Prisik\xc4\x97limo \xc5\xa1ventov\xc4\x97s \xc4\x8citoje klebonas, \xc4\x8citos dekanato dekanas. 1989\xc2\xa0m. neakivaizdiniu b\xc5\xabdu baig\xc4\x97 Maskvos dvasin\xc4\x99 seminarij\xc4\x85. 1992 m. sausio 15 d. \xc5\xa0v\xc4\x8d. Trejyb\xc4\x97s ir \xc5\xa1v. Sergijaus Lauroje pri\xc4\x97m\xc4\x97 vienuolyst\xc4\x99. 1992\xc2\xa0m. sausio 19 d. suteiktas archimandrito titulas. 1992 m. sausio 26 d. \xc4\xaf\xc5\xa1ventintas Chabarovsko ir Blagove\xc5\xa1\xc4\x8densko vyskupu. 1995\xc2\xa0m. liepos 18 d. paskirtas Dmitrovsko vyskupu, Maskvos vyskupijos vikaru, I\xc5\xa1orini\xc5\xb3 Ba\xc5\xbeny\xc4\x8dios ry\xc5\xa1i\xc5\xb3 skyriaus pirmininko pavaduotoju._NEWLINE_Nuo 1996 m. spalio 11 d. \xc4\x8citos ir U\xc5\xbebaikal\xc4\x97s vyskupas._NEWLINE_1999 m. spalio 5 d. paskirtas Korsun\xc4\x97s (Vakar\xc5\xb3 Europos) vyskupu. 2002\xc2\xa0m. vasario 25 d. suteiktas arkivyskupo titulas._NEWLINE_2006 m. \xc5\xa0ven\xc4\x8diausiasis Maskvos ir Visos Rusios patriarchas kartu su \xc5\xa0ventuoju Sinodu paskyr\xc4\x97 Korsun\xc4\x97s arkivyskup\xc4\x85 Inocent\xc4\x85 laikinu Suro\xc5\xbeo vyskupijos valdytoju. Tuo pa\xc4\x8diu nutarimu buvo suburta komisija susidariusiai situacijai vyskupijoje spr\xc4\x99sti. Komisijos pirmininku buvo paskirtas arkivyskupas Inocentas. 2007\xc2\xa0m. gruod\xc5\xbeio 27 d. Rusijos ortodoks\xc5\xb3 ba\xc5\xbeny\xc4\x8dios \xc5\xa0ventojo Sinodo nutarimu atleistas i\xc5\xa1 laikin\xc5\xb3 Suro\xc5\xbeo vyskupijos valdytojo pareig\xc5\xb3. Arkivyskupui Inocentui i\xc5\xa1reik\xc5\xa1ta pad\xc4\x97ka u\xc5\xbe atliktus darbus ir \xe2\x80\x9epasiekt\xc4\x85 taikingum\xc4\x85 Suro\xc5\xbeo vyskupijoje po patirt\xc5\xb3 joje krizini\xc5\xb3 2006 met\xc5\xb3 situacij\xc5\xb3\xe2\x80\x9c._NEWLINE_\xc5\xa0ventojo Sinodo nutarimu nuo 2010 m. gruod\xc5\xbeio 24 d. atleistas i\xc5\xa1 Korsun\xc4\x97s arkivyskupo pareig\xc5\xb3 ir paskirtas Vilniaus ir Lietuvos arkivyskupu su i\xc5\xa1rei\xc5\xa1kiama pad\xc4\x97ka u\xc5\xbe atliktus darbus ir vyskupo tarnyst\xc4\x99 Rusijos ortodoks\xc5\xb3 ba\xc5\xbeny\xc4\x8dioje Vakar\xc5\xb3 Europos \xc5\xa1alyse. 2016\xc2\xa0m. lapkri\xc4\x8dio 20 d. suteiktas metropolito titulas.'